LIČKO-SENJSKA ŽUPANIJA
OPĆINA BRINJE
DJEČJI VRTIĆ „TRATINČICA“ BRINJE
UPRAVNO VIJEĆE

KLASA:601-02/26-05/01
URBROJ:2125-44-03-26-02

				ZAPISNIK
s 1.konstituirajuće sjednice Upravnog vijeća Dječjeg vrtića „Tratinčica“ Brinje održane 
	20.srpnja 2026.godine s početkom u 10,00 sati u prostorijama Vrtića

Sjednici su nazočni:
Ružica Perković, odgojitelj predškolske djece, ravnateljica Dječjeg vrtića
Kristina Kolak, mag.iur., članica ispred Osnivača
Ana Fumić Janović, bacc.oec.,članica ispred Osnivača
Alen Perković, član ispred roditelja
Antonija Ugarković, odgojitelj predškolske djece član ispred odgojitelja
Sjednici nije nazočna:
Danijela Dasović Vranić, mag.oec., članica ispred Osnivača

	Ravnateljica konstatira da su sjednici Upravnog vijeća nazočna četiri člana, što je dovoljno za pravovaljano donošenje odluka, te pozdravlja nazočne i otvara 1.konstituirajuću sjednicu Upravnog vijeća. S obzirom da je dnevni red za ovu sjednicu dostavljen članovima, Ravnateljica po istom otvara raspravu.
Pošto se nitko nije javio za riječ, ravnateljica gđa. Perković isti daje na glasovanje.
Upravno vijeće jednoglasno je usvojilo slijedeći 
			DNEVNI RED

01.Verifikacija mandata imenovanih članova Upravnog vijeća
02.Prihvaćanje Poslovnika o radu Upravnog vijeća Dječjeg vrtića „Tratinčica“ Brinje
03.Izbor predsjednika Upravnog vijeća Dječjeg vrtića „Tratinčica“ Brinje
04.Izbor zamjenika predsjednika Upravnog vijeća Dječjeg vrtića „Tratinčica“ Brinje
05.Donošenje Pravilnika o upisu djece u Dječji vrtić „Tratinčica“ Brinje
[bookmark: _Hlk235597532]06.Donošenje Odluke o raspisivanju Natječaja za odgojitelje/ice-određeno radno 
     vrijeme
07. Razno
	
	Nakon što je dnevni red usvojen jednoglasno, s 4 glasa ZA,  prešlo se na razmatranje 1. točke.

Ad/1. Verifikacija mandata imenovanih članova Upravnog vijeća

	U uvodnom obrazloženju ravnateljica gđa.Perković navodi da je prethodnom sazivu Upravnog vijeća istekao mandat 18.07.2026.godine. Od strane Dječjeg vrtića upućen je dopis Općini Brinje, odnosno Osnivaču za imenovanje novih članova ili potvrđivanje statusa članovima koji su bili su prethodnom mandatu. Dalje ravnateljica navodi da sukladno Statutu Dječjeg vrtića Upravno vijeće ima pet članova i to tri ispred osnivača, jedan ispred korisnika usluga i jedan ispred vrtića.
Općinsko vijeće na svojoj 6.sjednici održanoj 03.07.2026.godine donijelo je Odluku o imenovanju članova Upravnog vijeća u čijem sastavu su: Kristina Kolak, Danijela Dasović Vranić i Ana Fumić Janović. 
Slijedom naprijed navedenom održano je Odgojiteljsko vijeće i ispred odgojitelja u Upravno vijeće imenovana je Antonija Ugarković. Održan je i roditeljski sastanak i ispred roditelja za člana imenovan je Alen Perković.
	
Ad/2.Prihvaćanje Poslovnika o radu Upravnog vijeća Dječjeg vrtića “Tratinčica” Brinje.
	 Ravnateljica gđa. Perković detaljnije objašnjava Poslovnik o radu, te da isti uređuje način rada Upravnog vijeća Dječjeg vrtića „Tratinčica“ Brinje. Poslovnik sadrži odredbe kojih se moraju pridržavati članovi Vijeća, propisane stavke koje mora sadržavati svaki Zapisnik, način sazivanja sjednica Upravnog vijeća i ostale bitne stavke koje su neposredno povezane za rad Upravnog vijeća. 
Ravnateljica gđa.Perković daje na glasovanje naprijed navedeni prijedlog.
         Upravno vijeće je jednoglasno s 4 glasa ZA, prihvatilo Poslovnik o radu  Upravnog vijeća Dječjeg vrtića „Tratinčica“ Brinje.

Ad/3.Izbor predsjednika Upravnog vijeća Dječjeg vrtića “Tratinčica” Brinje.
         Ravnateljica gđa.Perković je zamolila članove Upravnog vijeća da daju svoj prijedlog za predsjednika.
         Gđa.Ana Fumić Janović predložila je da predsjednica bude gđa.Kristina Kolak, članica ispred Osnivača. Svi članovi Vijeća jednoglasno su prihvatili navedeni prijedlog. 
         Ravnateljica gđa.Perković daje na glasovanje naprijed navedeni prijedlog.

         Upravno vijeće je jednoglasno, s 4 glas ZA, izabralo gđu.Kristinu Kolak, mag. iur., za predsjednicu Upravnog vijeća Dječjeg vrtića „Tratinčica“ Brinje.

Ad/4.Izbor zamjenika predsjednika Upravnog vijeća Dječjeg vrtića „Tratinčića“
	Ravnateljica gđa.Perković ukratko objašnjava koje su dužnosti i obveze zamjenika predsjednika Upravnog vijeća, te moli članove da daju svoj prijedlog za predsjednika. 
	Gđa. Ana Fumić Janović predlaže gđu. Antoniju Ugarković za zamjenicu predsjednice Upravnog vijeća koja je tu funkciju imala i u dosadašnjem mandatu.
         Ravnateljica gđa.Perković daje na glasovanje naprijed navedeni prijedlog.

         Upravno vijeće je jednoglasno, s 4 glasa ZA, izabralo gđu. Antoniju Ugarković, za zamjenicu predsjednice Upravnog vijeća Dječjeg vrtića „Tratinčica“ Brinje.

Ad/5.Donošenje Pravilnika o upisu djece u Dječji vrtić „Tratinčica“ Brinje
	Prijedlog Pravilnika razmatran je na prošloj sjednici Upravnog vijeća i na isti je Općinsko vijeće Općine Brinje na svojoj 6.sjednici održanoj 03.srpnja 2026.godinbe dalo suglasnost, KLASA:601-01/26-01/07;URBROJ:2125-4-26-01-03. Članovi su se složili s prijedlogom Predsjednice da ne treba dodatno obrazloženje te je Predsjednica isti dala na glasovanje.
	Upravno vijeće je jednoglasno, s 4 glasa ZA, donijelo

	Pravilnik o upisu djece u Dječji vrtić „Tratinčica“ Brinje
Tekst Pravilnika prilaže se ovom Zapisniku i čini njegov sastavni dio.

Ad/6. Donošenje Odluke o raspisivanju Natječaja za odgojitelje/ice-određeno 
	radno vrijeme
	Obrazloženje po ovoj točki dala je ravnateljica Vrtića koja navodi da 31.08.2026.istječe petomjesečni ugovor za tri odgojiteljice, te je za novu pedagošku godinu 2026./2027. potrebno raspisati Natječaj za tri(3) odgojitelja/ice na puno određeno radno vrijeme do 31.08.2027.godine. 
Predsjednica, gđa.Kolak  naglasila je da natječaj na određeno ide radi praćenja broja djece, samim time i potrebe za trećom odgojno-obrazovnom skupinom.
Predsjednica Upravnog vijeća dala je 6.točku dnevnog reda na raspravu i usvajanje.
Rasprave nije bilo te je Predsjednica istu dala na glasovanje.
Upravno vijeće jednoglasno je s 4 glasa ZA donijelo 

				ODLUKU
      o raspisivanju natječaja za odgojitelje/ice u Dječjem vrtiću „Tratinčica“ Brinje
Tekst Odluke prilaže se Zapisniku i čini njegov sastavni dio.

Ad/7.Razno
	Pod ovom točkom nije bilo rasprave.
	Nakon iscrpljenog dnevnog reda, Predsjednica Upravnog vijeća zahvalila je svima na radu te u 11,00 sati zaključila 01.sjednicu Upravnog vijeća uz želje za uspješan rad u novom četverogodišnjem mandatu.



Zapisničar:
Antonija Ugarković						Predsjednica Upravnog vijeća:
								Kristina Kolak, mag.iur.

